P R Í L O H Y

k „Informácii o priebehu a výsledkoch 60. zasadnutia Dunajskej komisie“

-     Plán práce Dunajskej komisie na obdobie od 24. apríla 2002 do 61. zasadnutia            
-     Predbežný program 61. zasadnutia Dunajskej komisie

101-1005/2002

P  L  Á  N      P  R  Á  C  E

Dunajskej komisie na obdobie od 24. apríla 2002 do 61. zasadnutia
(07. - 15.04.2003)

I.  Navigačné otázky
1.	Do 20. júna 2002 dostať od kompetentných orgánov Maďarska autorský materiál k lodivodskej mape rieky Dunaj, časť VI (km 1433 – 1656).
       Pripraviť a do 31. decembra 2002 vydať mapu v súlade s maketou Dunajskej komisie.
2.	V rámci Dunajskej komisie vytvoriť jednotný štandard pre odovzdávanie kartografických autorských materiálov lodivodských máp Dunaja v elektronickej forme.
       Požiadať „Fórum GIS Dunaj“, aby  Sekretariátu Dunajskej komisie predložili zodpovedajúci návrh, ktorý bude predstavený na porade expertov pre technické otázky (2.- 6. decembra 2002).
3.	Do 1. septembra 2002 zozbierať stanoviská kompetentných orgánov členských krajín Dunajskej komisie k dokumentu CKPR, týkajúcemu sa kapitoly „Rýchle lode“ Policajných pravidiel pre plavbu po Rýne.
       Zostaviť súhrnnú informáciu s prihliadnutím na prácu, vykonávanú v tejto oblasti pracovnou skupinou  SC.3/WP.3/EHK OSN a predložiť ju na porade expertov              pre technické otázky  (2.-6. decembra 2002).
4.	Do 30. novembra 2002 zozbierať stanoviská kompetentných orgánov členských krajín Dunajskej komisie k problémom, vznikajúcim v súlade s požiadavkami kompetentných orgánov Nemecka, kladenými k služobným lodníckym knižkám iných krajín.
       Zostaviť súhrnnú informáciu s prihliadnutím na prácu, vykonávanú v tejto oblasti pracovnou skupinou  SC.3/WP.3/EHK OSN a predložiť ju na porade expertov              pre technické otázky (2.- 6. decembra 2002).
5.   Do 1.  septembra  2002  dostať od  kompetentných  orgánov  Rumunska informáciu              o možnosti realizácie návrhu Ukrajiny, ktorý bol predložený na porade expertov           pre navigačné otázky (november 2001, február 2002). Jednalo sa o zmenu bodov 1. a 3. článku 5.01 hlavy V „Lodivodská služba“ „Zvláštnych pravidiel, týkajúcich sa plavby    na dolnom toku Dunaja (v dunajskej delte)“.
Získanú informáciu predložiť na porade expertov pre technické otázky (2.- 6. decembra 2002). Jej prerokovanie zahrnúť do programu ako samostatný bod..
6.   Do 31. decembra 2002 preložiť do nemčiny „Miestne pravidlá plavby po Dunaji (osobitné poriadky)“, berúc do úvahy, že Nemecko, Maďarsko a Chorvátsko postúpia svoje aktualizované texty nie neskoršie ako na jeseň 2002 r.
7.	Do 15. septembra 2002 aktualizovať OPPD (PBPP - Pravidlá bezpečnosti prevádzky plavidla), vydajúc niektoré strany v súlade s rozhodnutiami, ktoré boli prijaté na 60. zasadnutí Dunajskej komisie.
8.	Spolu s účastníckymi krajinami „Fórumu GIS Dunaj“ zorganizovať v dňoch 30. – 31. októbra 2002 sympózium s nasledujúcim predbežným programom:
a)	  informácia „Fórumu GIS Dunaj“ o cieľoch práce, ktorú vykonáva a o jej súčasnom  stave;
b)	 informácia kompetentných orgánov podunajských krajín o národných projektoch       a o opatreniach;
c)	 koordinácia projektov a opatrení, vykonávaných v členských krajinách Dunajskej komisie v záujme realizácie riešení, obsiahnutých v Rotterdamskej deklarácii.

II.   Technické otázky
9.	Do 1. októbra 2002 zozbierať od kompetentných orgánov členských krajín Dunajskej komisie informácie o prácach, vykonávaných v ich krajinách, ktoré slúžia  na vytvorenie vektorových elektronických máp ich úsekov Dunaja a banky údajov k nim a tiež  údaje k dotazníku „Inland-ECDIS“.
       Zostaviť zovšeobecňujúcu informáciu a predložiť ju na porade expertov pre technické otázky (2.- 6. decembra 2002).
10.	Pripraviť novú redakciu niektorých hláv „Odporúčaní, týkajúcich sa technických predpisov  pre lode vnútrozemskej plavby“ Dunajskej komisie na základe novej redakcie hláv 2 - 6, 9, 10A, 11 a 12 technických predpisov EHK OSN, ktoré už boli prijaté v predbežnom návrhu.
       Pripravené materiály rozoslať kompetentným orgánom členských krajín Dunajskej komisie  a do 1. septembra 2002 zozbierať ich stanoviská k tejto otázke.
Stanoviská kompetentných orgánov a novú redakciu hláv prerokovať na porade expertov     pre technické otázky (2.- 6. decembra 2002) s prihliadnutím na Pravidlá návrhu Direktívy EK v časti technických predpisov pre lode vnútrozemskej plavby.

III.	Otázky rádiového spojenia
11.	Zozbierať do 1. septembra 2002 stanoviská a návrhy členských krajín Dunajskej komisie k návrhu „Odporúčaní pre udelenie, vydávanie a vzájomné uznávanie odporúčaní rádiooperátorov pre používanie lodnej rádiostanice, pracujúcej v režime rádiotelefónie v plavbe na Dunaji“, ktorý bol pripravený bulharskými expertmi.
Na základe postúpených stanovísk pripraviť zovšeobecňujúcu informáciu a predložiť ju        na porade expertov pre otázky rádiového spojenia (14.- 16. októbra 2002).
12.	Do 1. októbra 2002 zozbierať stanoviská a návrhy kompetentných orgánov členských krajín Dunajskej komisie o vplyve výsledkov práce skupiny RAINWAT (Luxenburg,     6.- 7. novembra 2001, Bukurešť  jún 2002)  na „Odporúčanie o udelení, vydávaní              a vzájomnom uznávaní odporúčaní rádiooperátorov pre používanie lodnej rádiostanice, pracujúcej v režime rádiotelefónie v plavbe na Dunaji“.
Na základe postúpených stanovísk pripraviť zovšeobecňujúcu informáciu a predložiť ju          na porade expertov pre otázky rádiového spojenia (14.- 16. októbra 2002).
13.  Do 1. októbra 2002 zozbierať stanoviská  a návrhy kompetentných orgánov členských krajín Dunajskej komisie o možnosti použitia automatického identifikačného systému (AIS) na Dunaji.
Na základe postúpených stanovísk pripraviť zovšeobecňujúcu informáciu a predložiť ju         na porade expertov pre otázky rádiového spojenia (14.- 16. októbra 2002).
14.  Do 1. októbra 2002 zozbierať stanoviská  a návrhy kompetentných orgánov členských   krajín Dunajskej komisie o možnosti informovania vodcov lodí na Dunaji o navigačnej           a hydrometeorologickej situácii, o stave vodnej cesty resp. o iných správach rádiom cestou automatického režimu systémom NAVTEX.
Na základe postúpených stanovísk pripraviť zovšeobecňujúcu informáciu a predložiť ju na porade expertov pre otázky rádiového spojenia (14.- 16. októbra 2002).
15. Do 15. októbra 2002 zozbierať stanoviská a návrhy kompetentných orgánov členských krajín Dunajskej komisie o možnej korektúre Regionálnej časti (Dunaj) „Príručky            o rádiotelefónnej službe na vnútrozemských vodných cestách“.
16.	V  termíne  od  14.  do  16.  októbra  2002  zvolať  poradu  expertov  pre  otázky  rádiového spojenia s nasledujúcim predbežným programom:
       a)  Zovšeobecňujúca  informácia  Sekretariátu DK k projektu „Odporúčania o udelení, vydávaní a vzájomnom uznávaní osvedčení rádiooperátorov pre používanie lodnej rádiostanice, pracujúcej v režime rádiotelefónie v plavbe po Dunaji“, pripravenému bulharskými expertmi.
b)	 Zovšeobecňujúca informácia Sekretariátu DK o vplyve výsledkov práce Skupiny RAINWAT (Luksenburg  6.-7. novembra 2001, Bukurešť jún 2002)                         na „Odporúčania  o vydávaní a vzájomnom uznávaní osvedčení rádiooperátorov     pre používanie lodnej rádiostanice, pracujúcej v režime rádiotelefónie v plavbe        po Dunaji“.
c)	 Zovšeobecňujúca informácia Sekretariátu DK o možnosti použitia automatického identifikačného systému (AIS) na Dunaji.
       d)   Zovšeobecňujúca informácia Sekretariátu DK o možnosti informovania vodcov lodí           na Dunaji o navigačnej a hydrometeorologickej situácii, o stave vodnej cesty resp.           o iných správach rádiom cestou automatického režimu systémom NAVTEX.
      e)     Rôzne.

IV.   Hydrotechnické a hydrometeorologické otázky.
17.	Vydať „Informáciu o stave plavebnej dráhy a o kritických úsekoch Dunaja od Kelheimu po Sulinu za obdobie od 1. apríla 2000 do 31. decembra 2000“ v oficiálnych jazykoch Dunajskej komisie.
Do 31. júla 2002 predĺžiť zber údajov od členských krajín Dunajskej komisie a Riečnej administrácie delty Dunaja pre prípravu projektu  „Informácie o stave plavebnej dráhy      a o kritických úsekoch Dunaja od Kelheimu po Sulinu za rok 2001“.
18.	Do 31. júla 2002 zozbierať stanoviská a návrhy kompetentných orgánov členských krajín Dunajskej komisie, týkajúce sa Plánu základných prác pre infraštruktúru, berúc do úvahy  základné poriadky „Európskeho dohovoru o najdôležitejších vnútrozemských vodných cestách s medzinárodným významom (SMVP)“ s cieľom dosiahnuť rozmery plavebnej dráhy, stanovené Dunajskou komisiou v „Odporúčaní o stanovení parametrov plavebnej dráhy, hydrotechnických a druhých zariadení na Dunaji“, spolu s informáciami                o dosiahnutí odporúčaných hĺbok plavebnej dráhy ako výsledok už uskutočnených opatrení.
Do 31. decembra 2002 vydať prvý variant Plánu základných prác pre infraštruktúru, ktorý bude obsahovať postúpené informácie.
19.	Pokračovať v aktívnej spolupráci so Skupinou pozorovateľov (Monitoring group), vytvorenou pre koordináciu plnenia Deklarácie, prijatej v Rotterdame v dňoch 5.-6. septembra 2001 na Paneurópskej konferencii o vnútrozemskej vodnej doprave                  a s Výkonným výborom pre celoeurópsky transportný koridor VII (Dunaj).
20.	Do 30. septembra 2002 pripraviť žiadosť na dodanie časti finančných prostriedkov         od Európskej komisie, nevyhnutných na realizáciu projektov na výstavbu Dunaja             a prerokovať túto žiadosť a tiež aj možnosti zlepšenia podmienok plavby na Dunaji spoločne s  Výkonným výborom pre celoeurópsky transportný koridor VII (Dunaj) v duchu „Memoranda o vzájomnom porozumení“.
Zostaviť zovšeobecňujúcu informáciu k tejto otázke a predložiť ju na prerokovanie         na porade expertov pre technické otázky (2.-6. decembra 2002).
21.	Do 31. júla 2002 predĺžiť zber podkladov pre zostavenie „Informácie o rekonštrukcii dunajských mostov, ktoré majú nedostatočnú užitočnú  výšku pre plavbu“ a tiež informácií od kompetentných orgánov podunajských krajín, týkajúcich sa upresnenia údajov a doplnenia „Albumu mostov na Dunaji“ (vydanie z roku 1992) novými správami so zapracovaním uskutočnených zmien. 
Pripraviť a do 31. decembra 2002 vydať nové listy do „Albumu mostov na Dunaji“.
22.	Do 31. júla 2002 zozbierať od kompetentných orgánov členských krajín Dunajskej komisie:
a)	  návrhy určené pre vypracovanie jednotnej koncepcie úkrytu (ochranného prístavu) – počet, umiestnenie, plánované typy lodí a t.ď.
b)	  správy o úkrytoch / ochranných prístavoch pre lode v prípade nevyhnutnosti, a tiež informácie o tom, kde možno získať informáciu o výške vĺn s cieľom obnovovania takýchto informácií do 31. decembra 2002.
Predložiť zodpovedajúcu informáciu na porade expertov pre technické otázky (2.-6. decembra 2002).
23.	Zozbierať do 31. júla 2002 údaje pre Hydrologickú ročenku rieky Dunaj za rok 2001       a ročenku vydať v oficiálnych jazykoch Dunajskej komisie.
Do konca septembra 2002 zozbierať potrebné správy pre postupné obnovenie Príloh               k „Odporúčaniu pre zabezpečenie plavby po Dunaji hydrometeorologickými informáciami“.
Zodpovedajúcu informáciu predstaviť na porade expertov pre technické otázky (2.-6. decembra 2002).
Podunajským krajinám zaslať Prílohy s obnovenými údajmi.

V.  Otázky prevádzky a ekológie
24.   Do 31. decembra  2002 vydať nové „Pravidlá prepravy nebezpečných tovarov po Dunaji (VOPOG-D / ADN-D) so zmenenou štruktúrou na základe európskych Pravidiel prepravy nebezpečných tovarov po vnútrozemských vodných cestách (VOPOG – ADN)   a Pravidiel prepravy nebezpečných tovarov po cestách automobilovou dopravou (DOPOG), prijatých EHK OSN.
25. Do 1. júla 2002 zozbierať od kompetentných orgánov členských krajín Dunajskej komisie stanoviská a návrhy k projektu novej hlavy 5a) „Emisie škodlivých plynných látok           a častíc, znečisťujúcich vzduch, vypúšťaných dieselovými motormi“ a „Odporúčania, týkajúceho sa technických predpisov pre lode vnútrozemskej plavby“, prijatých Uznesením 50. zasadnutia Dunajskej komisie z 19. apríla 1992 a doplnených Uznesením 55. zasadnutia Dunajskej komisie z 24. apríla 1997  novou hlavou 18 „Zabránenie znečistenia vôd“; predložiť prepracovaný projekt na porade expertov pre technické otázky  (2.- 6. decembra 2002).
26.	Do 1. júla 2002 dostať od kompetentných orgánov členských krajín Dunajskej komisie národné plány zberu odpadov z lodí, plávajúcich po Dunaji, vypracované podunajskými krajinami.
Na základe postúpených národných plánov zostaviť návrh „Plánu zberu odpadov z lodí, plávajúcich po Dunaji“ a predložiť ho na porade expertov pre technické otázky             (2.- 6. decembra 2002).
27.	Zvolať v dňoch 24. - 27. septembra 2002 poradu špeciálnej skupiny expertov           pre otázky prepravy nebezpečných tovarov po vnútrozemských vodných cestách s nasledujúcim predbežným programom:
       a)   Situácia po nadobudnutí účinnosti Európskeho dohovoru o medzinárodnej preprave   nebezpečných tovarov po vnútrozemských vodných cestách.
b)	  Prerokovanie návrhu nových „Pravidiel prepravy nebezpečných tovarov po Dunaji  (VOPOG-D / ADN-D).
c)	   Rôzne.
28.	Zvolať v dňoch 25. - 26. februára  2003  poradu špeciálnej skupiny expertov              pre otázky prepravy nebezpečných tovarov po vnútrozemských vodných cestách s nasledujúcim predbežným programom:
       a)   Situácia po nadobudnutí účinnosti Európskeho dohovoru o medzinárodnej preprave   nebezpečných tovarov po vnútrozemských vodných cestách.
b)	  Zmeny v prílohách k pravidlám VOPOG-D / ADN-D.
c)	  Program práce  a časový harmonogram realizácie rokovaní.
d)	  Rôzne.

VI.   Ekonomické a štatistické otázky
29.	Na základe údajov, postúpených od členských krajín Dunajskej komisie, pripraviť            a vydať do 1. februára 2003 Štatistickú ročenku Dunajskej komisie za rok 2001 v počte 250 ks (vrátane na nosiči CD-ROM) s akceptovaním zmien, ktoré boli prijaté na porade expertov pre ekonomické a štatistické otázky (3.- 4. september 2001).
       Pripraviť a vydať Štatistickú príručku Dunajskej komisie za obdobie 1950 – 2000 v počte 250 ks (vrátane na nosiči CD-ROM).
       Začiatkom roku 2003 pristúpiť k zberu údajov od kompetentných orgánov členských krajín Dunajskej komisie pre Štatistickú ročenku Dunajskej komisie za r. 2002.
30.	Zostaviť Informáciu o tovarových prúdoch na Rýne, Mohane, kanále Mohan - Dunaj,     na Dunaji a na kanále   Dunaj - Čierne more a rozoslať ju členským krajinám Dunajskej komisie.
31.	Ukončiť do 1. júla 2002 zber údajov od kompetentných orgánov členských krajín Dunajskej komisie pre Správu o hospodárskom stave plavby po Dunaji za rok 2001;       na ich základe pripraviť zovšeobecňujúcu informáciu a vypracovať návrh dokumentu       o hospodárskom stave plavby po Dunaji a tieto dokumenty predložiť na prerokovanie    na porade expertov pre ekonomické a štatistické otázky (10.- 12. septembra 2002).
32.	Do 1. marca 2003  zozbierať  od kompetentných orgánov členských krajín Dunajskej komisie údaje o zmenách a doplnkoch k „Informačnému zborníku  o sadzbách, daniach, colných a iných poplatkoch, platných pri plavbe po Dunaji“, prijatému 60. zasadnutím      a vydať ho (v rozoberateľnom vyhotovení – karisblok). 
33.	Do 1. septembra 2002 ukončiť zber údajov od kompetentných orgánov členských krajín Dunajskej komisie o  systémoch a štandardoch, fungujúcich pri zabezpečení plavby       po Dunaji informáciami a tiež o činnosti v oblasti elektronickej výmeny dát.
34.	V súlade s odporúčaniami CEFKAT (Stredisko pre zjednodušenie procedúr a praxe v riadení, obchode a doprave pri EHK OSN) vypracovať projekt „Odporúčaní                 na využívanie štandardov, kódov a procedúr elektronickej výmeny dát CEFKAT            pri zabezpečení plavby po Dunaji informáciami“ a rozoslať ho členským krajinám.
35.	Zvolať v termíne od 10. - 12. septembra 2002 poradu expertov pre ekonomické               a štatistické otázky s nasledujúcim predbežným programom rokovania:
a)	  Prerokovanie makety Štatistickej ročenky.
b)   Informácia Sekretariátu Dunajskej komisie o hospodárskom stave plavby po Dunaji    a projekt protokolu. 
c)    Rôzne.
36.	Zvolať od 2. do 6. decembra 2002 poradu expertov pre technické otázky s nasledujúcim predbežným programom rokovania:
       Navigačné otázky:
a)	 Informácie členských krajín Dunajskej komisie o služobnej lodníckej knižke           pre členov posádok riečnych lodí a o práci, vykonávanej v tejto oblasti.
b)	  Informácia kompetentných orgánov Rumunska k prosbe Ukrajiny upresniť body 1    a 3 článku 5.01 hlavy V „Lodivodská služba“ „Zvláštnych pravidiel, týkajúcich sa plavby v ústí Dunaja“ v časti, týkajúcej sa riečnych dunajských lodí.
c)	 Informácia členských krajín Dunajskej komisie k protokolu CKPR „Rýchle lode      na Rýne. Zmeny policajných pravidiel dočasným nariadením“ so zahrnutím diskusie, ktorá prebehla k tejto otázka na EHK OSN.
       Technické otázky:
       d)  Informácia  členských  krajín  Dunajskej  komisie o práci nimi vykonávanej                pre vytvorenie elektronických vektorových máp ich úsekov Dunaja a bánk údajov k nim, a tiež o využívaní štandardu „Inland-ECDIS“ pri týchto prácach.
e)	 Prerokovanie stanovísk a návrhov, predložených členskými krajinami Dunajskej komisie k novej redakcii niektorých hláv Odporúčaní, týkajúcich sa technických predpisov  pre lode vnútrozemskej plavby, a tiež informácií o použití novej Direktívy EK k danej otázke.
f)	  Prerokovanie Informácie Sekretariátu o stanoviskách a návrhoch členských krajín Dunajskej komisie k štandardizácii elektronických systémov výstrahy pre lode vnútrozemskej plavby a o odovzdávaní informácií plavidlám v elektronickej podobe.
Hydrotechnické a hydrometeorologické otázky:
g)	 Informácia Sekretariátu o stanoviskách a návrhoch kompetentných orgánov členských krajín Dunajskej komisie, týkajúcich sa Plánu základných prác pre infraštruktúru, určených pre dosiahnutie parametrov plavebnej dráhy, zodpovedajúcich Odporúčaniu Dunajskej komisie; informácia o krokoch, uskutočnených pre splnenie požiadaviek „Odporúčaní, týkajúcich sa stanovenia parametrov plavebnej dráhy, hydrotechnických a iných zariadení na Dunaji“ vrátane informácie  o dosiahnutí odporúčaných hĺbok v plavebnej dráhe.
h)	  Výmena stanovísk o výsledkoch spolupráce s Výkonným výborom  pre celoeurópsky dopravný koridor VII k projektom výstavby Dunaja, pre ktoré je potrebná medzinárodná finančná podpora, ktoré  boli postúpené na Sekretariát Dunajskej komisie členskými krajinami do 30. septembra 2002.
i)	  Informácia Sekretariátu o návrhoch členských krajín Dunajskej komisie, určených pre vypracovanie jednotnej koncepcie úkrytov pre lode – ochranných kotvísk (počet, rozmiestnenie, plánované typy lodí a t.ď).
j)	 Informácia Sekretariátu o návrhoch, týkajúcich sa novej makety „Hydrologickej príručky Dunaja za obdobie rokov 1921 – 2001).
       Otázky prevádzky a ekológie:
       k)  Prerokovanie projektu novej hlavy 5a) Emisie škodlivých plynných látok a častíc,   znečisťujúcich vzduch, vypúšťaných dieselovými motormi  „Odporúčaní, týkajúcich sa technických predpisov pre lode vnútrozemskej plavby“, vydaných Dunajskou komisiou.
l)	 Prerokovanie projektu „Plán zberu odpadov z lodí, plávajúcich po Dunaji“, pripraveného podunajskými krajinami na základe záverov z Prieskumu, ktoré boli zahrnuté do Záverečného protokolu (Carl Bro International – 2000).
m)	 Rôzne.

VII .   Právne a finančné otázky, vydávanie materiálov DK
37.	Do 1. júla 2002 vypracovať návrh textu pre vytvorenie štatútu pozorovateľa v rámci Dunajskej komisie pre medzinárodné organizácie a rozoslať tento návrh členským krajinám Dunajskej komisie so žiadosťou o postúpenie ich pripomienok.
Na základe postúpených stanovísk zostaviť zovšeobecňujúcu informáciu a predložiť ju   na porade expertov pre právne a finančné otázky (12.-15. novembra 2002).
38.	Do 1. septembra 2002 zozbierať stanoviská kompetentných orgánov členských krajín k návrhu zmien tých článkov Pravidiel procedúry, ktoré sa týkajú funkcie podpredsedu DK. Zostaviť zovšeobecňujúci informáciu a predložiť ju na porade expertov pre právne    a finančné otázky (12.-15. novembra 2002).
39.	Do 1. septembra 2002 rozoslať upravený návrh Informácie Sekretariátu k otázke               o zmenách princípov tvorenia rozpočtu a predložiť ju porade expertov pre právne             a  finančné otázky (12.-15. novembra 2002).
40.	Vypracovať mechanizmus vytvorenia Rezervného fondu a pohybu prostriedkov v tomto fonde, a tiež návrh zmien existujúcich pravidiel Poriadku o finančnej činnosti Dunajskej komisie. Tieto materiály rozoslať členským krajinám Dunajskej komisie.
Do 1. septembra 2002 zozbierať stanoviská a návrhy členských krajín k tejto otázke, zostaviť zovšeobecňujúcu informáciu a predložiť ju na porade expertov pre právne          a finančné otázky (12.-15. novembra 2002).
41. Preštudovať princípy, platné v iných medzinárodných organizáciách vo vzťahu sociálneho zabezpečenia členov personálu, ktorí nie sú trvalými občanmi krajiny – hostiteľa / rezidentami s cieľom harmonizovať poriadky Dunajskej komisie, platné v tejto oblasti, s poriadkami iných medzinárodných organizácií. Zostaviť zovšeobecňujúcu informáciu k tejto otázke a predložiť ju na porade expertov pre právne a finančné otázky               (12.-15. novembra 2002).
42.	Zvolať v termíne  12.-15. novembra 2002 poradu expertov pre právne a finančné otázky s nasledujúcim predbežným programom:
a)	  Štatút pozorovateľa pre medzinárodné organizácie.
b)	  Zmena článkov Pravidiel procedúry Dunajskej komisie, týkajúcich sa podpredsedu.
c)	Spolupráca Dunajskej komisie a Centrálnou komisiou pre plavbu po Rýne v oblasti harmonizácie zákonodarstva a prístupu k trhu.
d)	Zrušenie zákazu na tranzitnú plavbu lodí, prepravujúcich ropu a ropné produkty       po juhoslovanskom úseku Dunaja.
e)	Spôsoby, zabezpečujúce včasné uhrádzanie členských poplatkov a vyrovnanie zadĺženosti členských krajín.
f)	Kritéria pre stanovenie funkčných platov pracovníkov Sekretariátu Dunajskej komisie.
g)	Zdokonalenie sociálneho zabezpečenia pracovníkov Sekretariátu Dunajskej komisie na základe praxe, uplatňovanej v iných medzinárodných organizáciách; informácia    o princípoch sociálneho zabezpečenia členov personálu iných medzinárodných organizácií.
h)	Mechanizmus vytvorenia Rezervného fondu a pohyb prostriedkov v tomto fonde      a projekt zmien existujúcich pravidiel Poriadku o finančnej činnosti Dunajskej komisie. 
i)	  Kritériá splnenia rozpočtu.
j)	Preskúmanie možnosti prizvania auditorskej firmy pre vykonanie kontroly finančnej činnosti a vypracovania návrhov pre zlepšenie plnenia rozpočtu v budúcnosti.
k)	Návrhy na finančné vklady pozorovateľov do rozpočtu Dunajskej komisie.
l)	Premenlivé faktory zostavenia návrhu rozpočtu na rok 2003.
m)	Rôzne.
43.	Účasť na zasadnutí Výboru, spomenutého v Uznesení dok. DK/SES 60/56, v budove Dunajskej komisie. Zabezpečenie podmienok pre efektívnu prácu mimoriadneho zasadnutia tohto Výboru, naplánovanú na máj/jún 2002, a tiež jeho všetkých nasledujúcich  zasadnutí.
44.	Pokračovať v spolupráci s medzinárodnými organizáciami na základe platných rozhodnutí zvlášť pre každý samostatný prípad. Zúčastňovať sa na zasadnutiach, ktoré predstavujú oblasť záujmov pre plavbu po Dunaji.
45.	Pri príležitosti 55. výročia podpísania Dohovoru o režime plavby v Belehrade v r. 1948 vydať brožúru v troch oficiálnych jazykoch o činnosti, organizácii, úlohách a cieľoch Dunajskej komisie s krátkou historickou informáciou, v počte približne 1000 ks, objemom asi 100 strán vrátane 17 farebných vložiek.
46.	Vypracovať novú internetovú stranu Dunajskej komisie. Zodpovedajúce oddelenie Sekretariátu Dunajskej komisie ju bude priebežne obnovovať.
47.	Zostaviť návrhy:
a)	Plánu práce Dunajskej komisie na obdobie rokov 2003/2004;
b)	Rozpočtu Dunajskej komisie na r. 2003.

48. 61. zasadnutie Dunajskej komisie zvolať v dňoch 7. – 15. apríla 2003.

*     *     *

094-0905/2002

DK/SES 60/65                                                                                                                                                                                093-0905/2002

PREDBEŽNÝ PROGRAM ROKOVANIA
61. zasadnutia Dunajskej komisie

I.  Do predbežného programu 61. zasadnutia Dunajskej komisie zahrnúť nasledujúce otázky:
    1.     Otvorenie rokovania.
    2.     Prijatie programu rokovania.
    3.     Vytvorenie pracovných skupín.
4.	     Časový harmonogram  rokovaní.
5.	  Výsledky činnosti výboru, spomenutého v Uznesení dok. DK/SES 60/56 a účasti Dunajskej komisie na jeho práci.
    6.     Navigačné otázky:
     Protokol z  porady expertov  pre technické otázky v časti, ktorá sa týka navigačných otázok.
    7.     Technické otázky:
             a)   Protokol  z  porady  expertov  pre  technické  otázky;                   
             b)   Protokol  z  porady  expertov  pre  technické  otázky v časti, ktorá sa týka otázok  rádiového spojenia ;                   
    8.     Otázky, týkajúce sa stavu vodných ciest:
            a) Protokol z  porady  expertov  pre  technické  otázky  v časti, ktorá sa týka  hydrotechnických a hydrometeorologických otázok;
b)	Informácia o  stave  plavebnej  dráhy  a  o kritických úsekoch Dunaja                  od Kelheimu po Sulinu v roku 2001;
c)	Informácia o  Pláne základných prác pre infraštruktúru na obdobie do r. 2010     pre dosiahnutie parametrov plavebnej dráhy, odporúčaných Dunajskou komisiou a o návrhoch na medzinárodnú podporu projektov, zaoberajúcich sa výstavbou dunajskej vodnej cesty
d)	Informácia o novej makete „Hydrologickej príručky Dunaja za obdobie rokov 1921 – 2001“, vyhotovenej v pracovných jazykoch Dunajskej komisie.
    9.     Otázky, týkajúce sa prevádzky a ekológie:
a)	Protokol  z  porady  expertov  pre  technické  otázky v  časti,  týkajúcej  sa prevádzkových a ekologických otázok;
b)	Protokol z porady špeciálnej skupiny expertov pre otázky prepravy nebezpečných tovarov po vnútrozemských vodných cestách;
            c)   Informácia o realizácii projektu „Zber odpadov z lodí na Dunaji“.
   10.    Otázky, týkajúce sa hospodárskej a štatistickej analýzy:
            Protokol  z  porady  expertov  pre  technické  otázky v  časti,  týkajúcej  sa otázok   hospodárskej a štatistickej analýzy.
   11.    Právne otázky:
Protokol z porady expertov pre právne a finančné otázky.
   12.    Finančné otázky  (rozpočet):
a)	    Protokol z porady expertov pre finančné otázky;
b)	Výročná správa Generálneho riaditeľa Sekretariátu Dunajskej komisie o splnení      rozpočtu  Dunajskej komisie za rok 2002;
c)	Návrh rozpočtu Dunajskej komisie pre rok 2003;
d)	Návrhy na  zmenu štruktúry  rozpočtu  Dunajskej komisie.
 13.  Správa Generálneho riaditeľa Sekretariátu Dunajskej komisie o splnení Plánu práce  Dunajskej komisie za obdobie od 24. apríla 2002 do 61. zasadnutia Dunajskej komisie.
    14.   Návrh Plánu práce Dunajskej komisie na obdobie od 16. apríla 2003 do 62. zasadnutia  Dunajskej komisie.
15.	 Predbežný program rokovania a dátum zvolania 62. zasadnutia Dunajskej komisie.
     16.  Rôzne.
     17.  Komuniké.
18.	Ukončenie zasadnutia. 

II. Zvolať 61. zasadnutie Dunajskej komisie v dňoch od 7. do 15.  apríla 2003.